CELEX: 32006D0572
Language: lv
Date: 2006-08-18 00:00:00
Title: 2006/572/EK: Komisijas Lēmums ( 2006. gada 18. augusts ), ar ko groza Lēmumu 2005/393/EK par aizliegtajām zonām saistībā ar infekciozo katarālo drudzi Spānijā un Portugālē (izziņots ar dokumenta numuru K(2006) 3700)   (Dokuments attiecas uz EEZ)

19.8.2006   
            
            
               LV
            
            
               Eiropas Savienības Oficiālais Vēstnesis
            
            
               L 227/60
            
         
      KOMISIJAS LĒMUMS
   
   (2006. gada 18. augusts),
   ar ko groza Lēmumu 2005/393/EK par aizliegtajām zonām saistībā ar infekciozo katarālo drudzi Spānijā un Portugālē
   (izziņots ar dokumenta numuru K(2006) 3700)
   (Dokuments attiecas uz EEZ)
   (2006/572/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 8. panta 3. punkta c) apakšpunktu un 19. panta trešo daļu,
   tā kā:
   
               (1)
            
            
               Direktīvā 2000/75/EK ir paredzēti kontroles noteikumi un pasākumi infekciozā katarālā drudža apkarošanai Kopienā, arī aizsardzības un uzraudzības zonu izveide un aizliegums no minētajām zonām izvest dzīvniekus.
            
         
               (2)
            
            
               Ar Komisijas 2005. gada 23. maija Lēmumu 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (2), ir paredzēts norobežot vispārējās ģeogrāfiskās teritorijas, kurās dalībvalstīm jāizveido aizsardzības un uzraudzības zonas (“aizliegtās zonas”) saistībā ar infekciozo katarālo drudzi.
            
         
               (3)
            
            
               Spānija ir informējusi Komisiju, ka slimības pārnēsātājs ir atklāts vairākās jaunās teritorijās, kuras atrodas pie aizliegtajām zonām.
            
         
               (4)
            
            
               Tādēļ saistībā ar Spāniju šī aizliegtā zona jāpaplašina, ņemot vērā pieejamos datus par slimības pārnēsātāja vidi un tā sezonālās aktivitātes attīstību.
            
         
               (5)
            
            
               Portugāle ir informējusi Komisiju, ka kopš 2005. gada novembra Oleiros, Sertã un Vila de Rei pašvaldību teritorijā minētā slimība nav izplatījusies.
            
         
               (6)
            
            
               Tāpēc jāuzskata, ka šo pašvaldību teritorijās nav infekciozā katarālā drudža un, pamatojoties uz Portugāles iesniegto motivēto pieprasījumu, šīs pašvaldību teritorijas jāsvītro no aizliegto zonu saraksta.
            
         
               (7)
            
            
               Tāpēc Lēmums 2005/393/EK attiecīgi jāgroza.
            
         
               (8)
            
            
               Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/393/EK I pielikumu groza saskaņā ar šā lēmuma pielikumu.
   2. pants
   Šo lēmumu piemēro nākamajā dienā pēc tā publicēšanas Eiropas Savienības Oficiālajā Vēstnesī.
   3. pants
   Šis lēmums ir adresēts dalībvalstīm.
   
      Briselē, 2006. gada 18. augustā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 327, 22.12.2000., 74. lpp.
   
      (2)  OV L 130, 24.5.2005., 22. lpp. Lēmumā jaunākie grozījumi izdarīti ar Lēmumu 2006/273/EK (OV L 99, 7.4.2006., 35. lpp.).
   
      PIELIKUMS
      
                  1)
               
               
                  Lēmuma 2005/393/EK I pielikumā aizliegto zonu sarakstu E zonā (4. serotips) attiecībā uz Spāniju aizstāj ar šādu tekstu:
                  “Spānija:
                  
                  
                              —
                           
                           
                              Ekstremaduras autonomais reģions: Cáceres, Badajoz province
                           
                        
                              —
                           
                           
                              Andalūzijas autonomais reģions: Cádiz, Córdoba, Huelva, Jaén (comarcas: Alcalá la Real, Andújar, Huelma, Jaén, Linares, Santiesteban del Puerto, Ubeda), Málaga, Sevilla province
                           
                        
                              —
                           
                           
                              
                                 Castilla-La Mancha autonomais reģions: Albacete (comarca Alcaraz), Ciudad Real, Toledo province
                           
                        
                              —
                           
                           
                              
                                 Castilla y León autonomais reģions: Avila (comarcas: Arenas de San Pedro, Candeleda, Cebreros, Las Navas del Marqués, Navaluenga, Sotillo de la Adrada), Salamanca (comarcas: Béjar, Ciudad Rodrigo un Sequeros) province
                           
                        
                              —
                           
                           
                              Madrides autonomais reģions: Madrid (comarcas: Alcalá de Henares, Aranjuez, Arganda del Rey, Colmenar Viejo, El Escorial, Griñón, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés) province.”
                           
                        
            
                  2)
               
               
                  Lēmuma 2005/393/EK II pielikumā aizliegto zonu sarakstu E zonā (4. serotips) attiecībā uz Portugāli aizstāj ar šādu tekstu:
                  “Portugāle:
                  
                  
                              —
                           
                           
                              Algarves Reģionālā lauksaimniecības direkcija: visas concelhos
                              
                           
                        
                              —
                           
                           
                              Alentejo Reģionālā lauksaimniecības direkcija: visas concelhos
                              
                           
                        
                              —
                           
                           
                              
                                 Ribatejo e Oeste Reģionālā lauksaimniecības direkcija: concelhos: Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes un Sardoal
                              
                           
                        
                              —
                           
                           
                              
                                 Beira Interior Reģionālā lauksaimniecības direkcija: concelhos: Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão un Mação.”